De ziua ei, Europa se relaxează. Petreceri și voie bună în mai multe state europene.
Catalanii au ieșit pe străzi ca să sărbătorească relaxarea. Tinerii au umplut terasele şi pieţele din centrul Bruxelles-ului. Plajele private din Grecia au fost deschise mai devreme.
Hai liberare! De ziua ei, Europa petrece cu muzică tare la terase și plaje! Cea mai mare fiesta a fost la Barcelona. Azi noapte au dispărut restricțiile dure din Catalonia – mari iubitori de petrecere, catalanii au sărbătorit de parcă Barcelona ar fi câștigat Champions League.Și în Belgia s-au ridicat restricțiile. Pentru prima oară, dupa 7 luni, belgienii au uitat de distanțare. Nu a rămas niciun loc liber pe scaunele teraselor, iar berea a curs în pahare ca în vremurile bune. Belgia a fost una din țările cu cel mai mare procentaj de morți de Covid.Turiștii se pregătesc să umple iar avioanele și aeroporturile. Imnul pandemiei, "Jerusalema" a răsunat pe aeroportul din Milano. Angajații au fost în prim-plan.În Grecia numărul de vaccinări a atins niveluri record, așa că plajele private au fost deschise cu o săptămână mai devreme de deschiderea sezonului turistic. Grecii au umplut plajele.